מנדי פטינקין

מנדל ברוס "מנדי" פטינקין (באנגלית: Mandel Bruce "Mandy" Patinkin; נולד ב-30 בנובמבר 1952) הוא שחקן וזמר יהודי-אמריקאי, זוכה פרס אמי ופרס טוני. התפרסם בזכות הופעתו כאיניגו מונטויה בסרט הפנטזיה "הנסיכה הקסומה" והיה מועמד פעמיים לפרס גלובוס הזהב על תפקידיו בסרט "ינטל" ובסדרה "שיקגו הופ". החל מ-2011 שיחק את דמותו של סול ברנסון, בכיר ב-CIA, בסדרה "הומלנד" של רשת שואוטיים. פטינקין נולד בשיקגו למשפחה יהודית. אמו דוריס סינטון הייתה בעלת תוכנית בישול ואביו לסטר פטינקין עבד במפעל לנחושת וברזל. גדל במשפחה ממעמד הביניים ובזרם היהדות הקונסרבטיבית, שר במקהלות בית כנסת. למד באוניברסיטת קנזס ובבית הספר ג'וליארד. פטינקין נודע בדרמה ההיסטורית של מילוש פורמן "רגטיים" ובדרמה המוזיקלית של ברברה סטרייסנד "ינטל" בתפקיד תלמיד הישיבה אביגדור, שזיכה את פטינקין במועמדות לפרס גלובוס הזהב. פטינקין זכור בעיקר בזכות הופעתו בפנטזיה התקופתית "הנסיכה הקסומה", בה שיחק אמן סיף ספרדי בשם איניגו מונטויה. השורה שלו בסרט ”שלום, שמי הוא איניגו מונטויה, אתה רצחת את אבי, היכון למות”, הפכה לקאלט. ב-1988 שיחק לצידו של ג'יימס קאן במותחן הבדיוני "חקירה בעיר זרה". באותה שנה גם שיחק בדרמה ההיסטורית "הבית ברחוב קרול", המתרחשת בתקופת רדיפות מקארת'י בתחילת שנות ה-50 של המאה ה-20. ב-1990 השתתף בקומדיית הפשע של וורן בייטי המבוססת על הקומיקס "דיק טרייסי" בתור הפסנתרן 88 קייס. בשנת 2010 שיחק בתפקיד ג'אגו במותחן "4.3.2.1" שכתב וביים נואל קלארק. בשנת 2017 שיחק בתפקיד מנהל בית הספר מר טושמן בסרט הדרמה "פלא". פטינקין היה מהשחקנים המובילים בסדרת הדרמה "שיקגו הופ", בה שיחק במשך שנתיים בתפקיד המנתח ד"ר ג'פרי גייגר, זכה בפרס אמי והיה מועמד לפרס גלובוס הזהב. פטינקין עזב את הסדרה אחרי שנתיים בשל המרחק ממשפחתו, אך חזר לעונה השישית. בשנים 2003–2004 שיחק פטינקין בשתי עונות של סדרת הדרמה "מתים במשרה חלקית" בתפקיד רוב סופר, מנהיג מלאכי המוות. בשנים 2005–2007 שיחק בתפקיד משני בסדרת הפעולה "מחשבות פליליות" בתור סוכן האף.בי. איי המיוחד ג'ייסון גדעון. אחרי שנתיים החליט שלא להשתתף בסדרה עתירת הרציחות והאלימות. בשנים 2011–2020 שיחק בסדרת הטלוויזיה המצליחה "הומלנד", בסדרה מגלם פטינקין את סול ברנסון מנהל בסוכנות ה-CIA, המפעיל את הסוכנת השנויה במחלוקת "קרי מתיסון" בניסיון למנוע פעילות טרור על אדמת ארצות הברית. כבר בעונתה הראשונה הסדרה זכתה לארבעת הפרסים החשובים בטקס פרס אמי במאי 2012 צולמו כמה חלקים מהסדרה בישראל. בשנת 2021 שיחק בעונתה החמישית של הסדרה הטובות לקרב בדמותו הססגונית של השופט "וואקנר", דמות שמלווה חלק עיקרי בעלילת העונה. בשנת 1980 זכה פטינקין בפרס טוני על הופעתו בתור צ'ה בגרסת ברודוויי למחזמר "אוויטה". ב-1984 היה מועמד לפרס טוני על תפקידו במחזמר "יום ראשון בפארק עם ג'ורג'". בשנת 2000 היה מועמד לפרס טוני שלישי על תפקידו במחזמר "המסיבה הפרועה". מלבד משחק, פטינקין גם מרבה לשיר בהופעות בארצות הברית ולונדון, בהופעותיו הוא שר שירים ביידיש מתוך אלבומי הסולו שלו. לפטינקין שני בנים מאשתו השחקנית קת'רין גרודי. בצעירותו התנדב בקיבוץ, ביקר בישראל פעמים רבות, יש לו קרובי משפחה בישראל. הוא פעיל שלום ותמוך של תנועת שלום עכשיו. בין השאר חתם על עצומה המביעה תמיכה בשחקנים הישראלים המסרבים להופיע בהיכל התרבות של אריאל. בתחילת שנות ה-90 סבל פטינקין ממחלת הקרטוקונוס ונאלץ לעבור שתי השתלות קרנית. בנוסף, לקה בסרטן הערמונית אך הצליח להתגבר על המחלה. ליל הלהטוטן (1980) רגטיים (1981) ינטל (1983) דניאל (1983) הנסיכה הקסומה (1987) - איניגו מונטויה חקירה בעיר זרה (1988) הבית ברחוב קרול (1988) דיק טרייסי (1990) שחיתות בצמרת (1991) המנגינה שבלב (1991) הדוקטור (1991) הימור על כל הקופה (1993) החיים עם מיקי (1993) סקואנטו: זנב של לוחם (1994) גברים מזוינים (1998) לולו על הגשר (1998) הרפתקאות אלמו בזעפניה (1999) פיניירו (2001) רוץ רוני רוץ (2002) Choking Man‏ (2006) גיבור של כולם (2006) - דיבוב 4.3.2.1 (2010) חבר על ארבע (2011) - דיבוב הלוואי והייתי כאן (2014) דרדסים: הכפר האבוד (2017) - דיבוב פלא (2017) החיים האלה (אנ')‏ (2018) הפילה של הקוסם (2022) - דיבוב תיאטרון אמריקאי (1986) כביש מליבו 2000 (1992) שיקגו הופ (1994–1995) מתים במשרה חלקית (2003–2004) מחשבות פליליות (2005–2007) הומלנד (2020-2011) הטובות לקרב (2023) מוות ופרטים אחרים (אנ') (2024) מדיה וקבצים בנושא מנדי פטינקין בוויקישיתוף אתר האינטרנט הרשמי של מנדי פטינקין (באנגלית) מנדי פטינקין, ברשת החברתית פייסבוק מנדי פטינקין, ברשת החברתית אקס (טוויטר) מנדי פטינקין, ברשת החברתית אינסטגרם מנדי פטינקין, ברשת החברתית טיקטוק מנדי פטינקין, סרטונים בערוץ היוטיוב מנדי פטינקין, במסד הנתונים הקולנועיים IMDb (באנגלית) מנדי פטינקין, באתר "אידיבי", מאגר הידע העברי לקולנוע ישראלי ועולמי מנדי פטינקין, באתר AllMovie (באנגלית) מנדי פטינקין, באתר Rotten Tomatoes (באנגלית) מנדי פטינקין, במסד הנתונים הקולנועיים KinoPoisk (ברוסית) מנדי פטינקין, באתר אפל מיוזיק (באנגלית) מנדי פטינקין, באתר ספוטיפיי מנדי פטינקין, באתר AllMusic (באנגלית) מנדי פטינקין, באתר MusicBrainz (באנגלית) מנדי פטינקין, באתר דיזר מנדי פטינקין, באתר Discogs (באנגלית) מנדי פטינקין, באתר Songkick (באנגלית) מנדי פטינקין, באתר Genius מנדי פטינקין, באתר בילבורד (באנגלית) ויל פביה, טיימס, מנדי פטינקין: "אני נרקב ואנשים מתים על זה", באתר nrg‏, 18 באוקטובר 2013 חן חדד, צפו: כוכב "הומלנד" רוצה לכהן כראש ממשלת ישראל, באתר הארץ, 3 בספטמבר 2014 מאיר שניצר, פולאנסקי לא היה כאן - "ינטל" - במאית: בארברה סטרייסנד, תסריט: ג'ק רוזנטל, בארברה סטרייסנד (לפי יצחק בשביס זינגר), כל העיר, 13 באפריל 1984 תמר גלבץ, קולנוע - קסם פרה־ טלוויזיוני "הנסיכה הקסומה״ (ארה־ב, 1988), במאי: רוב ריינר, שחקנים: מנדי פטנקין, פיטר פאלק, רובין רייט, קרי אלווס, כל העיר, 9 בספטמבר 1988 אורנה לנדאו, קולנוע - סיפורי סבא - 'הנסיכה הקסומה', כותרת ראשית, 3 באוגוסט 1988 אמיר בוגן, "הנסיכה הקסומה": לאן נעלם איניגו מונטויה?, באתר ynet, 19 ביולי 2011 יפתח אילן, זה לא היצ'קוק - "הבית ברחוב קארול' (ארה"ב, 1988), במאי: פיטר ייטס, שחקנים: קלי מקגיליס, ג׳ף דניאלס, מנדי פטינקין, כל העיר, 5 באוגוסט 1988 יגאל משיח, גאנגסטרים מצוירים - "דיק טרייס*" (ארה״ב, 1990), במאי: וורן ביטי, שחקנים: מאדונה, גלן הדלי, אל פאצ'ינו, דאסשין הופמן, ג׳יימס קאן, מנדי פטינקין, כל העיר, 28 בספטמבר 1990 איתמר זהר, הסרט "פלא": מי אמר שהקריירה של ג'וליה רוברטס גמורה, באתר הארץ, 26 בנובמבר 2017 רותה קופפר, מחפשים גיבורים, באתר הארץ, 12 בינואר 2005 איתי שטרן, כוכב "מחשבות פליליות" פוטר אחרי שבעט במפיק, באתר הארץ, 13 באוגוסט 2016 רותה קופפר, אני רק הדוור, באתר הארץ, 25 בספטמבר 2012 רוגל אלפר, היהודי הטוב של "הומלנד" לא נותן יד לאלימות לא מוצדקת, באתר הארץ, 6 באוקטובר 2015 רותה קופפר, "הומלנד" הזוכה הגדולה בטקס פרסי האמי. אכזבה ל"שובר שורות", באתר הארץ, 24 בספטמבר 2012 מיכאל הנדלזלץ, מנדי פטנקין ישיר לכם סולו, באתר הארץ, 14 בינואר 2009 רותה קופפר, שחקן "הומלנד" בכינוס "שלום עכשיו", באתר הארץ, 13 במאי 2012